Nositeľ Nobelovej cenyNositeľ Nobelovej ceny

**John Charles Harsanyi** (pôvodne maď. Harsányi János; \* 29. máj 1920, Budapešť, Maďarsko – † 9. august 2000, Berkeley, Kalifornia, USA) bol americký ekonóm, matematik a filozof židovského pôvodu narodený v Maďarsku. V roku 1994 získal Nobelovu cenu.

Životopis
---------

John Harsanyi sa narodil v Budapešti. Maturoval na Fasorskom gymnáziu a v štúdiu pokračoval na Budapeštianskej univerzite (v súčasnosti *Eötvös Lóránd Egyeteme*). V roku 1942 úspešne ukončil štúdium medicíny. Počas okupácie Maďarska v druhej svetovej vojne, bol Harsányi od mája do novembra 1944 nútený pracovať v pracovnom oddieli. V novembri 1944 nacisti rozhodli, že celá jeho jednotka bude presunutá do Rakúska (kde väčšina jej členov neskôr zahynula), Harsányimu sa však podarilo ujsť ešte pred odjazdom vlaku z Budapešti a ukryl sa v jednom jezuitskom kláštore u pátra Jakaba Raileho. 

V roku 1946 sa vrátil na univerzitu a v roku 1947 získal doktorát z filozofie a pôsobil na univerzite ako pomocný učiteľ. Tu spoznal aj svoju budúcu manželku, študentku Annu Klauberovú.

Roku 1950 kvôli silnejúcemu vplyvu komunizmu opustil Maďarsko a cez Rakúsko odišiel do Austrálie, kde prvé tri roky pracoval ako robotník a po večeroch navštevoval večernú ekonomickú školu na Univerzite v Sydney. Štúdium ukončil v roku 1953 a v rokoch 1954 až 1956 vyučoval ekonomiku na University of Queensland v Brisbane. V roku 1956 získal Rockefellerovo štipendium a odišiel na dva roky na Stanfordovú univerzitu, kde pod vedením Kena Arrowa získal doktorát z ekonomiky v roku 1958. V roku 1958 sa vrátil spolu so svojou manželkou do Austrálie na univerzitu v Canberre. V roku 1961 sa však vrátil do USA a získal miesto na univerzite v Detroite a v roku 1964 sa stal profesorom na Univerzity of California v Berkeley.

Cenu Švédskej banky za ekonómiu na pamiatku Alfreda Nobela mu udelili v roku 1994 v jednej tretine spolu s Reinhardom Seltenom a Johnom Forbesom Nashom *za priekopnícku analýzu rovnováh v teórii nekooperatívnych hier*.

Na sklonku života trpel Alzheimerovou chorobou. John Charles Harsanyi zomrel na srdcový infarkt 9. augusta 2000 vo veku 80 rokov.

Diela
-----

* *Rational Behavior and Bargaining Equilibrium in Games and Social Situations*, 1977
* *Essays on Ethics, Social Behavior, and Scientific Explanation*, 1976
* *Papers in Game Theory*, 1982
* *A General Theory of Equilibrium Selection in Games*, 1988 napísaná v spolupráci s Reinhardom Seltenom

Referencie
----------

1. ↑  Harsanyi, John Charles. In: *Encyclopaedia Beliana*, Bratislava: Slovenská akadémia vied, ISBN  978-80-89524-30-3, dost. 2020-08-09
2. ↑   *Nobel Laureate John Harsanyi dies at 80* [online]. berkeley.edu, [cit. 2020-08-09]. Dostupné online. (po anglicky)

Externé odkazy
--------------

* John C. Harsanyi na stránke Nobelovej nadácie

  


| * z
* d
* u
Nositelia Nobelovej ceny za ekonómiu |
| --- |
| 
* Milton Friedman (1976)
* Bertil Ohlin / James Meade (1977)
* Herbert Simon (1978)
* Theodore Schultz / Arthur Lewis (1979)
* Lawrence Klein (1980)
* James Tobin (1981)
* George Stigler (1982)
* Gérard Debreu (1983)
* Richard Stone (1984)
* Franco Modigliani (1985)
* James M. Buchanan (1986)
* Robert Solow (1987)
* Maurice Allais (1988)
* Trygve Haavelmo (1989)
* Harry Markowitz / Merton Miller / William Forsyth Sharpe (1990)
* Ronald Coase (1991)
* Gary Becker (1992)
* Robert Fogel / Douglass North (1993)
* John Harsanyi / John Forbes Nash / Reinhard Selten (1994)
* Robert Lucas, Jr. (1995)
* James Mirrlees / William Vickrey (1996)
* Robert C. Merton / Myron Scholes (1997)
* Amartya Sen (1998)
* Robert Mundell (1999)
* James Heckman / Daniel McFadden (2000)

 |
| 
* 1969 – 1975
* **1976 – 2000**
* 2001 – 2025

 |

Autoritné údaje: * BnF: 12278803d
* GND: 119059037
* ISNI: 0000 0001 0924 3226
* LCCN: n81149264
* NK ČR: vse2010601508
* PIM: PIM57561
* VIAF: 91680077
* WorldCat: lccn-n81149264